

**Leseløp:** Tro og viten
Mål: Se forslag til mål på nettsiden.

|  |  |  |  |
| --- | --- | --- | --- |
| Hva | Hvordan | Tid  | Hvorfor |
| AnslagLæreren viser et bilde (KI-generert)  | Læreren viser et bilde av et møte mellom Charles Darwin og en gudeskikkelse. De står mot hverandre i en frodig dal med finker og aper litt i bakgrunnen. På bildet står det «tro og viten».Elevene undrer seg over bildet og gjetter på hva forløpet skal omhandle. Deretter røper læreren at problemstillingen som skal drøftes, er: *Kan man både tro på Darwins teori om artenes opprinnelse, kalt evolusjonsteorien, og Bibelens skapelsesberetning om hvordan jorda ble til, samtidig?* | 10 min | Dette er førlesefasen og er ment for å forberede elevene på temaet og vekke nysgjerrighet. |
| Film om Darwins evolusjonsteoriFilm om skapelses-beretningen | Fortell elevene at filmen de skal se, viser hvordan livet oppsto i henhold til vitenskapen. Konkretiser for elevene at filmen viser skapelsen slik de lærer om den på skolen i naturfagstimene..<https://www.nrk.no/skole-deling/95862e26-96c7-4ba6-8d8d-2361d043b268>Tekster i motstrid: I Bibelen og Koranen står det at jorda og artene ble til på en helt annen måte, som i denne filmen om skapelsesberetningen: [Skapelsen (Superblink 2013)](https://www.youtube.com/watch?v=xASUIufApQI)Etter at elevene har sett begge filmene, sier læreren: Hva tenker dere, kan det gi mening å både være religiøs og å tro på vitenskap? Det er dette vi skal diskutere og finne ut av sammen. | 10 min  | * • For å skape en kollektiv og samlende opplevelse
* • For å gjøre leseprosessen etterpå enklere for alle elevene
* • For å vekke elevenes nysgjerrighet på problemstillingen
 |
| Snu og snakk | To og to snakker om spørsmålene og deler tankene sine med hverandre.* • Hva vil det si å tro på noe guddommelig/hellig?
* • Hva vil det si å tro på vitenskapen?

Elevene som vil, deler det de har snakket om. | 5 min5 min | * • For å vekke interesse, aktivere elevenes førforståelse og reflektere med medelev

• For å dele perspektiver og etablere felles faglig fokus |
| Kroppen tar stilling til tro og viten | Elevene skal ta stilling til diverse påstander ved å bevege seg i klasserommet. Underveis har dere en klassesamtale med avklaring av de ulike standpunktene.Instruksjoner til elevene: • Det du kan vite – gå til høyre!Det du kan tro – gå til venstre!Påstander som kan brukes: * • Jorda er rund.
* • Røyking er usunt.
* • Lykke kan kjøpes.
* • Hvis du blir rik, blir du lykkelig.
* • Når jeg dør, vil jeg komme til himmelen.
* • Katter er rovdyr.
* • Det viktigste er at andre har det bra.
* • Det er en mening med alt som skjer.
* • Spøkelser finnes.

Elevene kan også gjerne komme med egne påstander som klassen må ta stilling til. | 15 min  | • For å støtte elevene i å ta standpunkt og å skape bevissthet om hva som kjennetegner tro og viten |
| Lesing av motstridende tekster Lesing i roller | Elevene skal lese to motstridende tekster. Tekstene ligger i arbeidsheftet til elevene. Evolusjonsteorien:[Evolusjonsteorien enkelt forklart – NRK Skole – Lærerike programmer og klipp](https://www.nrk.no/skole/evolusjonsteorien-enkelt-forklart-1.15221046)Skapelsesberetningen: [Bibelselskapet | Skapelsen (1 Mos 1,1-2,25)](https://bibel.no/bibelen/bibelstudier/hundre-viktige-bibeltekster-1)Klassen deles i grupper på fire. Alle leser de to tekstene, men inntar ulike roller eller leserposisjoner. Etter at elevene har arbeidet med tekstene og rollen sin individuelt, skal de samles i gruppen og drøfte tekstene. Forslag til roller: *• Begrepsfinneren* noterer ned ord som oppleves som nye eller vanskelige, og forklarer dem.*• Opplyseren* peker på sider ved tekstene som er spesielt verdt å merke seg, kommenterer hva en kan lære av teksten, og hva det kan være lurt å reflektere over. *• Gjenfortelleren* lager et sammendrag og forteller resten av gruppen hva tekstene handlet om.*• Oppleseren* finner ett eller flere avsnitt som skal fremføres godt for gruppen, gjerne med muntlige virkemidler.*• Veiviseren* peker på noe i teksten, enkeltord eller ytringer, som gir assosiasjoner til tidligere opplevelser eller tekster, og knytter gammel kunnskap til disse nye tekstene. Dersom det er tid til det, kan elevene gjerne lese teksten igjen, da i ny rolle.  | 40 min | • Fordi lesing i roller åpner opp for tilpasset opplæring • Fordi rollene utvikler elevenes leseforståelsesstrategier i en sosial kontekst. Elevene må være aktive lesere. • For å skape en forståelse av hvordan disse tekstene er like og ulike• For at elevene ved å redegjøre for og begrunne sine valg blir bevisste egen tenkning, og for at elevene sammen skal etablere en felles forståelse |
| Bearbeiding av tekstene      Tekstanalyse           Venndiagram | I denne delen jobber elevene i arbeidsheftet de har fått utdelt. Elevene skal jobbe med tekstanalyse og venndiagram. Begge oppgavene handler om å finne likheter og ulikheter i tekstene de leste i roller.Læreren gjennomgår analyseskjemaet «Bearbeiding av primærtekstene» i fellesskap og modellerere noen svar. Tabellen inneholder vanskelige faguttrykk og må forenkles og forklares ut fra elevenes alder. Elevene jobber sammen to og to og bruker de to motstridende tekstene til å se etter forskjeller og likheter mellom skapelsesberetningen og evolusjonsteorien.  Venndiagram IGP: [HS1] [KK2] • Individuelt: Elevene lager hvert sitt venndiagram. De oppfordres til å bruke tekstanalysen aktivt i arbeidet med venndiagrammet.  • Gruppe: Elevene presenterer venndiagrammet til en læringspartner og fyller på i eget venndiagram. Deretter presenterer og begrunner to og to grupper sine venndiagrammer for hverandre og blir enige om noe de kan si om diagrammene og prosessen til klassen. • Plenum/helklasse-samtale: Læreren tegner venndiagrammet på tavla. De sammenslåtte gruppene presenterer diagrammene og prosessen til klassen. Læreren fyller fortløpende inn i diagrammet på tavla. Klassen kan her sammen drøfte disse spørsmålene: -  Hva slags tekster er dette, og hva kjennetegner slike tekster?-  Hva er de ulike tekstenes kontekst og hensikt?-  Er det noe ved tekstene eller diskusjonene dere har hatt, som kan bidra til å besvare problemstillingen?  Læreren oppsummerer hva som skiller myter og vitenskapelige tekster. | 20 min              5 min    10 min         15 min | • For å skape en kollektiv og samlende opplevelse og dypere forståelse av at dette er ulike typer tekst med ulik kontekst, hensikt og virkemidler• For å skape en forståelse av hvordan disse tekstene er like og ulike• For at elevene ved å redegjøre for og begrunne sine valg blir bevisste egen tenkning, og for at elevene sammen skal etablere en felles forståelse• For at klassen skal etablere felles forståelse av hva slags tekster dette er, og at det er relevante forskjeller mellom vitenskapelig og religiøst innhold i tekster |
| Arbeid med argumentasjon Lage argumentasjons-trærVurdering av argumentenes gyldighet | Læreren har gjort klar tre store ark med hver sin påstand: Ark 1: Det kan gi mening å tro på både skapelsesberetningen og evolusjonsteorien samtidig.Ark 2: Det gir bare mening å tro på skapelsesberetningen, ikke på evolusjonsteorien.Ark 3: Det gir bare mening å tro på evolusjonsteorien, ikke på skapelsesberetningen. Del klassen i tre og ha post-it-lapper klare. Elevene skal vurdere påstandene på arkene og påstander medelever skriver på sine post-it-lapper.​• Elevene skal henge sine post-it-lapper under påstander de er enige i, og påstander de er uenige i​.• På lappene skal elevene skrive «enig fordi …» eller «uenig fordi …» med begrunnelsen for enighet/uenighet. ​• Dersom lappen henges under en medelev sin lapp, skal den henges 10 cm til høyre/venstre for den andres lapp, slik at man ser at dette er et argument til argumentet.​• Lappene kan henges direkte under påstanden på arket, men de kan også henges under medelevers post-it-lapper for å indikere enighet/uenighet med hverandres argumenter. ​• De store arkene blir nå argumentasjonstrær, der argumentene danner argumentasjonsrekker. Læreren oppsummerer argumentasjonstrådene fra arkene.Læreren forklarer hvordan man kan vurdere om en påstand er gyldig eller ikke.Elevene går til argumentasjonstrærne og diskuterer om argumentene er gyldige eller ikke, gjennom å komme frem til om argumentene er logiske/gyldige:– Er påstanden sann?– Virker den sannsynlig og rimelig?– Har argumentet betydning for saken?– Hvor sterke er argumentene med tanke på mulige motargument?– Er alle viktige sider ved saken belyst?**​**Læreren oppsummerer argumentasjonstrådene fra arkene. | 30 min10 min | • For at elevene skal trene på å sette seg inn i ulike perspektiver gjennom å bygge på hverandres argumenter• For å kunne tenke kritisk og kreativt • For at elevene skal bli bevisste på hvordan de kan vurdere argumenters gyldighet • For at elevene skal få oversikt over mulige argumenter som forberedelse til utforskende klasseromsdialog |
| Utforskende klasseromsdialog | Skriv opp problemstillingen på tavla – høyt på tavla og på linje: *Kan man tro på Darwins evolusjonsteori og Bibelens skapelsesberetning samtidig?* Elevene sitter plassert i halvsirkel foran tavla med ett felles fokus – tavla. Fortell elevene at de skal ha en tankelek som undersøker ulike tanker og hva de innebærer. Underveis i dialogen skal elevene lage hypoteser (forslag til hva vi kan tenke om ting) og undersøke hva de betyr, og hvor de leder hen. Du som lærer har ikke riktige svar på spørsmålene som stilles, men er bare interessert i å høre hvordan elevene tenker. (Se aktivitet 8.)1. 1. Begrepsanalyse
* - Be elevene definere problemstillingens kjernebegreper.
* - Still spørsmål som får elevene nærmest mulig kjernen av ordets betydning (dette kan ta tid!).
* - Skriv opp stikkord på tavla (se bilde 1 under aktivitet 8).
* - Vis sammenhengen mellom det elevene sier, og det som tidligere har blitt sagt (ved stikkord på tavla), og oppsummer jevnlig for å sikre at alle er med.
1. 2. Sammenligning av tekstene

Lag gjerne tabell på tavla (se bilde 2 under aktivitet 8). 1. 3. Hypotesetesting

Be elevene foreslå svar på problemstillingen (hypotese). Deretter skal klassen problematisere svaret. Hvis hypotesen ikke holder, kan en ny elev utfordres til å foreslå et svar på problemstillingen.For mer utfyllende lærerveiledning, se «Ekstra ressurser».  | 10 min60 min | • For at elevene skal øve seg på drøfting, utforskende dialog og kritisk tenkning • For å forberede elevene på hva de skal gjøre, og hva som forventes av dem• For å sikre felles begrepsforståelse• For å synliggjøre likheter og ulikheter• For å øve på å formulere hypoteser og diskutere gyldighet |
| Skriveoppgave | Elevene skal skrive på vegne av en tenkt person som de velger. De trenger ikke være enig med denne personen, men må argumentere slik de tror vedkommende kunne argumentert. Elevene kan bruke skriveramme (se aktivitet 10).1. 1. Tenk deg at du er personlig kristen, du tror på skapelsesberetningen slik den er fremstilt i Bibelen. Du tror også på Darwins teori om artenes opprinnelse. Skriv et debattinnlegg der du argumenterer for at det ikke er en reell motsetning.
2. 2. Tenk deg at du er sterkt religiøs. Det irriterer deg at dine med-troende ikke forholder seg til Bibelens skapelsesberetning, men tror på Darwins evolusjonsteori. Skriv et debattinnlegg der du argumenterer for at det ikke gir mening å tro på Darwins evolusjonsteori.
3. 3. Tenk deg at du er sterkt ateistisk. Det irriterer deg at folk fremdeles tror på en skapelsesberetning folk fant på for mange tusen år siden. Skriv et debattinnlegg der du argumenterer for at det ikke gir mening å tro på Bibelens skapelsesberetning.
 | 40 min | • For at elevene skal kunne samle og bearbeide alt de har lært om primærtekstene og sammenhengen mellom tro og viten. De skal bruke argumentene de har jobbet med, til å skrive en tekst som svarer til problemstillingen. |
| Hverandrehjelp  | Elevene leser hverandres leserinnlegg og kommer med innspill til * • om de har brukt argumenter/bevis fra primærtekstene
* • om de har brukt skriverammen som støtte
* • om oppgavens problemstilling er besvart
 | 20 min | * • For at elevene skal oppleve at arbeidet deres blir sett og verdsettes
* • For at elevene skal øve seg på å gi konkrete tilbakemeldinger på hva den andre har fått til, og hva hen kunne ha hatt med mer av
 |
| Oppsummering i hel klasse | -Høytlesing av elevtekster- Har du endret mening om noe knyttet til tro og viten?-Skriv på en gul lapp noe nytt du har lært eller har endret forståelse av om jordas opprinnelse. Heng den på tavla. | 30 min | Elevene får høre tre ulike tekster slik at hvert perspektiv er representert.* Elevene får mulighet til metarefleksjon.
 |